open-index/open-wikipedia-markdown huggingface dataset:
மகேந்திரகர் மாவட்டம்

**மகேந்திரகர் மாவட்டம்** (Mahendragarh district) வட இந்தியாவின் அரியானா மாநிலத்தின் இருபத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **[[நர்னௌல்]]** நகரம் ஆகும்.

## அமைவிடம்
மகேந்திரகர் மாவட்டத்தின் வடக்கில் ரேவாரி மாவட்டம் மற்றும் பிவானி மாவட்டம்; கிழக்கில் ரேவாரி மாவட்டம் மற்றும் அல்வார் மாவட்டம்;  தெற்கில் இராஜஸ்தானின் ஜெய்ப்பூர் மாவட்டம்; மேற்கில் இராஜஸ்தான் மாநிலத்தின் சீகர் மாவட்டம் மற்றும் சுன்சுனூ மாவட்டம்  எல்லைகளாக அமைந்துள்ளது.

## பொருளாதாரம்
வறட்சி மிக்க பகுதியான இம்மாவட்டம், பொருளாதாரத்தில் மிகவும் பிந்தங்கியுள்ளது. பொருளாதாரத்தில் மிகவும் பிந்தங்கிய 250 இந்திய மாவட்டங்களில் இம்மாவட்டமும் ஒன்றாகும். இந்திய அரசின் பஞ்சாயத்து ராஜ் அமைச்சகத்தின் மானிய உதவி பெறும் இரண்டு அரியானா மாவட்டங்களில் இதுவும் ஒன்று.

## மாவட்ட நிர்வாகம்
மகேந்திரகர் மாவட்டம் நர்னௌல், நங்கல் சௌதாரி, கனினா மகேந்திரகர், மற்றும் அதோலி என ஐந்து வருவாய் வட்டங்களை கொண்டது.

இம்மாவட்டம் அதேலி, மகேந்திரகர், நர்னௌல், பிவானி-மகேந்திரகர் என நான்கு சட்டமன்றத் தொகுதிகளைக் கொண்டுள்ளது. இந்நான்கு சட்டமன்ற தொகுதிகளும் பிவானி நாடாளுமன்ற மக்களவை தொகுதியின் கீழ் அமைந்துள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 922,088  ஆக உள்ளது. கிராமப்புறங்களில் 85.59% மக்களும்; நகரப்புறங்களில் 14.41% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 13.48%  ஆக உயர்ந்துள்ளது. மக்கள் தொகையில்  486,665  ஆண்களும்  மற்றும் 435,423 பெண்களும் உள்ளனர். பாலின விகிதம் ஆயிரம் ஆண்களுக்கு   895  பெண்கள்  வீதம் உள்ளனர். 1,899 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 486  மக்கள் வாழ்கின்றனர். இம்மாவட்டத்தின் சராசரி  படிப்பறிவு  77.72% ஆகவும், ஆண்களின் படிப்பறிவு 89.72 %  ஆகவும், பெண்களின் படிப்பறிவு 64.57 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  111,181 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை  913,251  (99.04 %) ஆகவும், சீக்கிய சமய மக்கள் தொகை 1,737  (0.19 %)  ஆகவும்,  இசுலாமிய சமய  மக்கள் தொகை  5,660  (0.61 %)  ஆகவும்,  கிறித்தவ சமயத்தினரின் மக்கள் தொகை   301  (0.03 %) ஆகவும், சமண சமய மக்கள் தொகை  644  (0.07 %) ஆகவும், பௌத்த சமய மக்கள் தொகை  75  (0.01 %) ஆகவும், பிற சமய மக்களின் தொகை 15  (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை 405    (0.04 %)  ஆகவும் உள்ளது.

### மொழிகள்
அரியானா மாநிலத்தின் ஆட்சி மொழியான இந்தி மொழியுடன்,  பஞ்சாபி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## மேற்கோள்கள்

## வெளி இணைப்புகள்
*Mahendragarh district website 
*SELE English Institute Website 

பகுப்பு:அரியானாவின் மாவட்டங்கள்
சிர்சா மாவட்டம்

**சிர்சா மாவட்டம்** (Sirsa district) வட இந்தியாவின் அரியானா மாநிலத்தின் இருபத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் சிர்சா நகரம் ஆகும்.*[[சிர்சா]] நகரம்* புதுதில்லியிருந்து 250 கிலோ மீட்டர் தொலைவில் உள்ளது.

## அமைவிடம்
சிர்சா மாவட்டத்தின் வடக்கில் பதிண்டா மாவட்டம் (பஞ்சாப்), வடகிழக்கில் மான்சா மாவட்டம்,  தென்கிழக்கில் பதேகாபாத் மாவட்டம், தென் மேற்கில் முக்த்சர் சாகிப் மாவட்டம் எல்லைகளாக கொண்டது.

## பொருளாதாரம்
சிர்சா மாவட்டம், இந்தியாவின் 250 மிகவும் பின் தங்கிய மாவட்டங்களில் ஒன்றாகும்.
இந்திய அரசின் பஞ்சாயத்து ராஜ் அமைச்சகத்தின் ஊரக வளர்ச்சி திட்டங்களுக்கான மானிய உதவி பெறும் மாவட்டங்களில் ஒன்றாகும். 

## மாவட்ட நிர்வாகம்
இம்மாவட்டம் சிர்சா, தாப்வாலி, ரானியா மற்றும் எல்லனாபாத் என நான்கு வருவாய் வட்டங்களை கொண்டுள்ளது.
ஊரக வளர்ச்சிக்கான சிர்சா, தாப்வாலி, ரானியா, எல்லனாபாத், நாதுசரி சோப்டா, ஒதான் மற்றும் பராகுத்தா என ஏழு ஊராட்சி ஒன்றியங்களை உடையது.
இந்த மாவட்டம் காலன்வாலி, தாப்வாலி, ரானியா, சிர்சா மற்றும் எல்லனாபாத் என ஐந்து சட்டமன்ற தொகுதிகளையும், சிர்சா நாடாளுமன்ற மக்களவை தொகுதியும் கொண்டது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1295189  ஆக உள்ளது. கிராமப்புறங்களில் 975941 மக்களும்; நகரப்புறங்களில் 319248 மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 24.64% ஆக உயர்ந்துள்ளது. மக்கள் தொகையில் 
682582 ஆண்களும்  மற்றும்  612607 பெண்களும் உள்ளனர். பாலின விகிதம் ஆயிரம் ஆண்களுக்கு  897
பெண்கள்  வீதம் உள்ளனர். 4277 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர்  303 வாழ்கின்றனர். இம்மாவட்டத்தின் சராசரி  படிப்பறிவு 68.82% ஆகவும், ஆண்களின் படிப்பறிவு 76.43% ஆகவும், பெண்களின் படிப்பறிவு  60.40% ஆகவும் உள்ளது.  தாழ்த்தப்பட்டவர்களின் எண்ணிக்கை 387381 ஆக உள்ளது. 

### மொழிகள்
அரியானா மாநிலத்தின் ஆட்சி மொழியான இந்தி மொழியுடன்,  பஞ்சாபி, உருது  மற்றும் வட்டார மொழியான அரியான்வியும் இம்மாவட்டத்தில் பேசப்படுகிறது.

## மேற்கோள்கள்

## வெளி இணைப்புகள்
*District- Sirsa district official website

பகுப்பு:அரியானாவின் மாவட்டங்கள்
உலக தூக்க நாள்

**உலக தூக்க நாள்** (*World Sleep Day*) ஆண்டுதோறும் மார்ச் மாதத்தின் இரண்டாவது முழுமையான வாரத்தின் வெள்ளிக்கிழமை அன்று கொண்டாடப்படுகிறது. இந்நிகழ்வு தூக்க மருத்துவத்துக்கான உலக அமைப்பினால் 2008 ஆம் ஆண்டு முதல் நினைவுகூரப்படுகிறது. ஆரோக்கியமான, சிறந்த தூக்கத்தின் பயன்களைக் கொண்டாடுவதும், தூக்கப் பிரச்சினைகள், மற்றும் அதற்கான மருத்துவம், கல்வி, சமூக நோக்கு ஆகியவற்றை சமூகத்தின் கவனத்திற்குக் கொண்டு வருவதும், தூக்கக் கோளாறுகளின் தடுப்பு மற்றும் அவற்றின் மேலாண்மையை ஊக்குவிப்பதும் இந்நிகழ்வின் நோக்கமாகும்.

## ஆண்டு நிகழ்வுகள்
உலக தூக்க நாள் மார்ச் மாதத்தின் இரண்டாவது முழுமையான வாரத்தின் வெள்ளிக்கிழமை அன்று இடம் பெறுகிறது. (மார்ச் சம இரவு நாள்). முதலாவது தூக்க நாள் 2008 மார்ச் 14 அன்று கொண்டாடப்பட்டது. இந்நிகழ்வுகளில், தூக்கம் தொடர்புடைய விவாதங்கள், மற்றும் கல்விக் கண்காட்சிகள் ஆகியன இடம்பெறுகின்றன.

## மேற்கோள்கள்

பகுப்பு:மார்ச் சிறப்பு நாட்கள்
பகுப்பு:தூக்கம்
பனாமா நகரத்திலுள்ள இந்தியத் தூதரகம்

**பனாமா நகரத்தில் இந்தியத் தூதரகம்** (*Embassy of India in Panama City*) இந்தியக் குடியரசு சார்பாக தூதரக பணிக்காக அமைந்துள்ளது. பனாமாவுக்கான இந்திய தூதுவர்  இத்தூதரகத்தின் தலைவராக இருக்கிறார். இத்தூதரகம் 10325, அவெனிடா பெடரிக்கோ பாய்டு, பெல்லா விசுடா, என்ற முகவரியில் இயங்குகிறது. பனாமா நகரத்திற்கு அருகில் பெல்லா விசுடா இருக்கிறது.

பனாமாவில் இந்தியத் தூதரகம் 1973 ஆம் ஆண்டு முதல் செயல்படுகிறது. இந்தியா தனது தூதரகத்தை திறந்த முதலாவது மத்திய அமெரிக்க நாடு பனாமாவாகும்.

## மேலும் பார்க்கவும்
* தூதரகங்களின் பட்டியல், இந்தியா

## மேற்கோள்கள்

## வெளி இணைப்புகள்
* 

பகுப்பு:இந்திய வெளியுறவுக் கொள்கை
பகுப்பு:இந்தியாவின் தூதரகப் பணிகள்
துய்லியர் மலை

**துய்லியர் மலை** *(Mount Thuillier)* என்பது நிக்கோபார் தீவுகளில் உள்ள மிக உயர்ந்த மலையாகும். இந்தியப் பெருங்கடலில் பெரிய நிக்கோபார் தீவின் மீது அமைந்துள்ள இம்மலை அந்தமான் கடலின் எல்லையாக உள்ளது. கடல் மட்டத்தில் இருந்து 642 மீட்டர் உயரத்தில் இம்மலை அமைந்துள்ளது.
 
துய்லியர் மலையின்  நிலவியல் அமைப்பானது ஊடுருவும் சரளை அனற்பாறை போன்ற அமைப்பினைக் கொண்டுள்ளது. இதனுடன் சர்பண்டைன் போன்ற உருமாறிய கனிமங்கள் இணைந்து காணப்படுகின்றன.
 
மேலோட்டு இயக்கச் செயற்பாடு காரணமாக இம்மலை தோன்றியிருக்கக் கூடும் என்று கருதப்படுகிறது. 

## மேற்கோள்கள்
*Rao, P. S. N. 1996. *Phytogeography of the Andaman and Nicobar Islands, India*. Malayan Nature Journal 50: pp 57–79. Quoted at 

பகுப்பு:அந்தமான் நிக்கோபார் தீவுகளின் மலைகள்
தணிகாச்சலம் சடகோபன்

**தணிகாச்சலம் சடகோபன்** *(Thanikachalam Sadagopan)* ஓர் இதயநோய் மருத்துவர் ஆவார். இவர் சிறீ இராமச்சந்திரா மருத்துவப் பல்கலைக்கழக, மருத்துவக் கல்வித் துறையின்  முன்னாள் துணைவேந்தராக பணியாற்றியுள்ளார். சிறீ ராமச்சந்திரா பல்கலைக்கழகத்தின் தலைவர் பதவியிலும், இதய பராமரிப்பு மையத்தின் இயக்குனராகவும் சென்னை, இந்தியத் தொழில்நுட்பக்கல்வி நிறுவனத்தின் பயன்முறை இயந்திரவியல் துறையில் உயிர் மருத்துவப் பொறியியல் பிரிவில் இணை பேராசிரியராகவும் பணியாற்றியுள்ளார். இதய நோய்கள் தடுப்பு,  ஆராய்ச்சியில் ஈடுபட்டு இப்பொருள் தொடர்பாக பல கட்டுரைகளை வெளியிட்டுள்ளார். தோல் நோய்களுக்குச் சிகிச்சையளிக்கப் பயன்படுத்தப்படும் ”நுனா கடுகு” என்ற சித்த மருந்து பற்றிய ஆய்வுகள் மேற்கொண்டார் . டஃப்சு பல்கலைக்கழகப் பள்ளியின் நோய் விபரவியல் ஆய்வு உள்ளிட்ட பல பன்னாட்டு பன்மைய மருந்துச் சோதனைகளிலும் இவர் ஈடுபட்டார். இந்திய மருத்துவக் கழகம் மருத்துவத் துறைக்காக வழங்கும் மிக உயரிய விருதான மரு. பி. சி. ராய் விருது இவருக்கு வழங்கப்பட்டது. மருத்துவத்துறையில் இவர் ஆற்றிய சீரிய பணிக்காக 2009 ஆம் ஆண்டு இந்திய அரசாங்கம் இவருக்கு நான்காவது உயரிய விருதான பத்மசிறீ விருதை வழங்கி கௌரவித்துள்ளது.

## மேற்கோள்கள்

## இவற்றையும் காண்க

*சிறீ இராமச்சந்திரா மருத்துவக் கல்லூரி மற்றும் ஆய்வுக் கழகம்

## புற இணைப்புகள்
* 
* 

பகுப்பு:இந்திய மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:1951 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு மருத்துவர்கள்
பகுப்பு:மரு. பி. சி. ராய் விருது பெற்றவர்கள்
ஜான் சாம்பர்சு

**ஜான் தாமசு சாம்பர்சு** (*John Thomas Chambers* , பிறப்பு: ஆகத்து 23, 1949) சிஸ்கோ நிறுவனத்தின் தற்போதைய செயல் தலைவரும் முன்னாள் முதன்மை செயல் அலுவலரும் ஆவார்.
## இளமைக்காலம்

சாம்பர்சு ஆகத்து 23, 1949இல் ஒகையோவின்  கிளீவ்லாந்தில் ஜான் டியூனர் "ஜாக்"கிற்கும் சூன் சாம்பர்சுக்கும் மகனாகப் பிறந்தார். இவரது தாய் ஓர் மனநல மருத்துவர்; தந்தை  மகப்பேறு மருத்துவர். இவரது குடும்பம் மேற்கு வர்ஜீனியாவின் கன்ஹா நகரில் வசித்தனர்.

சாம்பர்சுக்கு ஒன்பது அகவைகள் நிறைகையில் அவருக்கு எழுத்துமயக்கம் இருப்பது கண்டறியப்பட்டது. குணப்படுத்துபவரின் துணையுடன் இக்குறைபாட்டுடன் வாழக் கற்றுக்கொண்டார்.
## கல்வி
இவர் மேற்கு வர்ஜீனியா பல்கலைக்கழகத்தில் அறிவியலிலும் வணிகம் மற்றும் சட்டத்திலும் இளங்கலைப் பட்டங்கள் பெற்றுள்ளார்.  இந்தியானாப் பல்கலைகழகத்தின் கெல்லி வணிகப் பள்ளியில் நிதியம் மற்றும் மேலாண்மையில் முதுகலை வணிக மேலாண்மை பட்டம் பெற்றுள்ளார். முன்னதாக, 1967 முதல் 1968 வரை டியூக் பல்கலைக்கழகத்தின்  எட்மண்டு பொறியியல் பள்ளியிலும் படித்துள்ளார்; பட்டப்படிப்பை முடிக்கவில்லை.
## பணிவாழ்க்கை
முதுகலை வணிக மேலாண்மைப் பட்டம் பெற்றபின்னர், தமது பணிவாழ்க்கையை தொழினுட்ப விற்பனைத் துறையில் ஐபிஎம் நிறுவனத்தில் துவங்கினார்.  1976 முதல் 1983 வரை அங்கு பணி புரிந்தார். 1983இல் வாங் லாபரேட்டரீசில் சேர்ந்தார்.  அங்கு 1987இல் ஐக்கிய அமெரிக்க  இயக்கத்திற்கு துணைத் தலைவராக  முன்னேறினார். 1989இல் $2 பில்லியனாக இருந்த வாங்கின் இலாபம் 1990இல் $700 ஆக உயர்ந்தது. 1991இல், தமது 42ஆவது அகவையில் வாங் நிறுவனத்தை விட்டு விலகி சிஸ்கோவில் இணைந்தார். 1983இல் ஓர் புத்தாக்க நிறுவனமாக துவங்கிய சிஸ்கோவில் சாம்பர்சு உலகளாவிய விற்பனை மற்றும் இயக்கத் துறையில் மூத்த துணைத் தலைவராக சேர்ந்தார்.

 
1990–1994 காலகட்டத்தில் மூத்த துணைத்தலைவராகவும்,1994–1995இல் செயல் துணைத் தலைவராகவும் முன்னேறினார். சனவரி 1995 முதல் முதன்மை செயல் அலுவலராகப் பொறுப்பேற்றார். இவரது பதவிக்காலத்தில் நிறுவனம் $70 மில்லியன் ஆண்டு வருமானத்திலிருந்து தற்போதைய வருமானமான $46 பில்லியனுக்கு முன்னேறியுள்ளது. நவம்பர் 2006இல் முதன்மை செயல் அலுவலராக இருப்பதுடன் நிறுவன வாரியத்தின் தலைவராகவும்  தேர்ந்தெடுக்கப்பட்டார்.

சூலை 27, 2015இல்  சக் இராபின்சு சிஸ்கோவின் முதன்மை செயல் அலுவலராக அறிவிக்கப்பட்டார்.
## தனிவாழ்க்கை
சாம்பர்சுக்கும் மனைவி எலைனுக்கும் இரு மகன்கள் பிறந்துள்ளனர்; லிண்ட்சே, ஜான்.
## நூல்கள்
கீழ்க்காணும் நூல்களில் சாம்பர்சின் மேலாண்மை குறித்தும் தலைமைப் பண்புகள் குறித்தும் எழுதப்பட்டுள்ளன:
* *John Chambers and The Cisco Way* (Waters, John K., Wiley, 2002) 
* *The Eye of the Storm: How John Chambers Steered Cisco Through the Technology Collapse* (Slater, Robert, HarperBusiness, 2003) 

## மேற்சான்றுகள்

## வெளி இணைப்புகள்

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க மக்கள்
பகுப்பு:முதன்மை செயல் அலுவலர்கள்
சங்கம் குப்பி

**சங்கம் குப்பி** (*CLERODENDRON INERME*) இது லேமேசிஸ்  (Lamiaceae) என்ற குடும்பத்தைச் சேர்ந்த பூக்கும் தாவர இனம் ஆகும். இவை ஆஸ்திரேலியா, மலேசியா, ஆசியா, பசிபிக் தீவுகள் போன்ற இடங்களில் காணப்படுகின்றன. இது மூலிகையாகப் பயன்படுத்தப்படுகிறது.

## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:அவுத்திரேலியத் தாவரங்கள்
தழுதாரை

**தழுதாரை** (*Clerodendrum phlomidis*, **வாதமுடக்கி**) இது ஒரு பூக்கும் தாவரம் ஆகும். இதன்  குடும்பப் பெயர் இலமியேசியே  (Lamiaceae) என்று அழைக்கப்படுகிறது. இது ஆயுர்வேத மருத்துவத்தில் மூலிகையாகப் பயன்படுத்தப்படுகிறது. இத்தாவரம் இந்தியா, இலங்கை மற்றும் ஆப்பிரிக்கா போன்ற நாடுகளில் மருத்துவ மூலிகையாகப் பயன்படுத்துகின்றனர்.

## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
சேட்வாய் கலங்கரை விளக்கம்

**சேட்வாய் கலங்கரை விளக்கம்** *(Chetwai lighthouse)* இந்திய நாட்டின் கேரளா மாநிலத்தில் இருக்கும் திரிச்சூர் மாவட்டத்திலுள்ள குருவாயூர் நகருக்கு அருகிலுள்ள சேட்டுவாவில் அமைந்துள்ளது. இக்கலங்கரை விளக்கம் 1986 ஆம் ஆண்டு செப்டம்பர் 29 இல் திறக்கப்பட்டது. 30 மீட்டர் உயரம் கொண்ட கற்காரையால் இது கட்டப்பட்டுள்ளது. தற்பொழுது கலங்கரை விளக்கம் அமைந்துள்ள இவ்விடத்தில் இதற்கு முன்னர் வேறு எந்தவிதமான கலங்கரை விளக்கமும் இல்லை. இக்கலங்கரை விளக்கத்தின் ஒளிமூலம் 2003 ஆம் ஆண்டு ஏப்ரல் மாதம் மாற்றப்பட்டது.

## மேற்கோள்கள்

## வெளி இணைப்புகள்
*Directorate General of Lighthouses and Lightships

பகுப்பு:திருச்சூர் மாவட்டம்
பகுப்பு:கேரளத்திலுள்ள கலங்கரை விளக்கங்கள்
மத்திய சதுக்கம், சென்னை

**மத்திய சதுக்கம், சென்னை** *(Central Square, Chennai)* என்பது, சென்னையில் உள்ள பூங்கா நகரில் வரவிருக்கும் முக்கிய குறுக்குச் சாலைகள் அமைக்கும் திட்டமாகும். ரிப்பன் கட்டிடத்தைச் சுற்றியுள்ள பகுதிகள், விக்டோரியா நகர அரங்கம், மூர் மார்க்கெட் வளாகம், தென்னக இரயில்வேயின் தலைமை இடமான சென்னை சென்ட்ரல் மற்றும் அரசு பொது மருத்துவமணை ஆகிய பகுதிகள் மத்திய சதுக்கம் திட்டத்தில் விரிவுபடுத்தப்படும் பகுதிகளாக உள்ளன. 4 பில்லியன் ரூபாய் செலவு பிடிக்கும் என இத்திட்டத்திற்கு மதிப்பிடப்பட்டுள்ளது. சென்னைப் பெருநகர் வளர்ச்சிக் குழுமம் மற்றும் சென்னை மெட்ரோ திட்டம் ஆகியன கூட்டாக இணைந்து மத்திய சதுக்கம், சென்னை, திட்டத்திற்கு தேவையான நிதியை வழங்குகின்றன.
   
பூங்கா நகரிலுள்ள பூந்தமல்லி பிரதான சாலையின் நெரிசலை குறைப்பதும் நகரத்தின் பல்வேறு வாகனப் போக்குவரத்தையும் ஒருங்கிணைக்கவும் இந்த மத்திய சதுக்கம் என்ற திட்டம் இலக்காகக் கொண்டுள்ளது எனத் தெரிவிக்கப்படுகிரது. 

## மேற்கோள்கள்

பகுப்பு:சென்னை சாலைகள்
சுக்னா ஏரி

**சுக்னா ஏரி**, இந்திய ஒன்றியப் பகுதியான சண்டிகரில் உள்ளது. இது இமயமலையின் அடிவாரத்தில் அமைந்துள்ளது.

இந்த ஏரியின் மேற்கில் ராக் கார்டன் என்னும் தோட்டம் அமைந்துள்ளது.

இந்த ஏரியை ஒட்டியுள்ள பகுதிகள் காட்டுயிர் காப்பகமாக அறிவிக்கப்பட்டுள்ளன. இங்கு சைபீரிய வாத்து, கொக்கு உள்ளிட்ட பறவைகளைக் காணலாம். இந்த ஏரியை பாதுகாக்கப்பட்ட நீர்நிலையாக இந்திய அரசு அறிவித்துள்ளது.

## சான்றுகள்

பகுப்பு:சண்டிகரில் உள்ள ஏரிகள்
ரேவாரி மாவட்டம்

**ரேவாரி மாவட்டம்** (Rewari district) வட இந்தியாவின் அரியானா மாநிலத்தின் இருபத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் ரேவாரி நகரம் ஆகும். இம்மாவட்டத்தில் பாவல் தொழிற்பேட்டை நகரம் அமைந்துள்ளது.

## அமைவிடம்
ரேவாரி மாவட்டத்தின் வடக்கில் சஜ்ஜர் மாவட்டம், வடகிழக்கில் குர்கான் மாவட்டம், கிழக்கில் மேவாத் மாவட்டம், தெற்கில் அல்வார்  மாவட்டம், 
மேற்கில் மகேந்திரகர் மாவட்டம், வடமேற்கில் பிவானி மாவட்டம் எல்லைகளாக உள்ளது.

## மாவட்ட நிர்வாகம்
ரேவாரி மாவட்டம் ரேவாரி, பாவல், கோஸ்லி மூன்று வருவாய் வட்டங்களும், தருகேரா, தஹினா, மனேதி மற்றும் நாகர் என நான்கு துணை வட்டங்களும் கொண்டது.

## வேளாண்மை
ரேவாரி மாவட்டத்தின் முக்கிய பொருளாதாரம் வேளாண்மையே. ஆண்டு சராசரி மழை பொழிவு 569.6 மில்லி மீட்டராகும். முக்கிய விளைபயிர்கள் கோதுமை, அரிசி, கரும்பு, பார்லி, சோளம், ஆமணக்கு வித்துக்கள், பருப்பு வகைகள் ஆகும்.
கால்நடை வளர்ப்பில் எருமை மற்றும் ஆடு முக்கிய இடம் பெறுகிறது.

## பொருளாதாரம்
பித்தளை உலோகப் பாத்திர உற்பத்தியில் இந்தியாவில் முதலிடம் வகிக்கிறது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 900,332  ஆக உள்ளது. கிராமப்புறங்களில் 74.07% மக்களும்; நகரப்புறங்களில் 25.93% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 17.64%  ஆக உயர்ந்துள்ளது. மக்கள் தொகையில் 474,335  ஆண்களும்  மற்றும் 425,997 பெண்களும் உள்ளனர். பாலின விகிதம் ஆயிரம் ஆண்களுக்கு   898  898  பெண்கள்  வீதம் உள்ளனர். 1,594 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 565  மக்கள் வாழ்கின்றனர். இம்மாவட்டத்தின் சராசரி  படிப்பறிவு 
80.99% ஆகவும், ஆண்களின் படிப்பறிவு 91.44%  ஆகவும், பெண்களின் படிப்பறிவு 69.57%  ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 113,893 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 889,133 (98.76%) ஆகவும், சீக்கிய சமய மக்கள் தொகை 1,804  (0.20 %)  ஆகவும்,  இசுலாமிய சமய  மக்கள் தொகை 5,713 (0.63%)  ஆகவும்,  கிறித்தவ சமயத்தினரின் மக்கள் தொகை 701   (0.08 %) ஆகவும், சமண சமய மக்கள் தொகை 1,525   (0.1%) ஆகவும், பௌத்த சமய மக்கள் தொகை 202 (0.02%) ஆகவும், பிற சமய மக்களின் தொகை 12  (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை 1,242    (0.14%)  ஆகவும் உள்ளது.

### மொழிகள்
அரியானா மாநிலத்தின் ஆட்சி மொழியான இந்தி மொழியுடன்,  பஞ்சாபி, உருது  மற்றும் வட்டார மொழியான அரியான்வியும் இம்மாவட்டத்தில் பேசப்படுகிறது.

## மேற்கோள்கள்

## வெளி இணைப்புகள்
*  ரேவாரி மாவட்ட இணையதளம்

பகுப்பு:அரியானாவின் மாவட்டங்கள்
கிறித்தோபர் மார்லொவ்

**கிறிஸ்டோபர் மார்லொ,** (**Christopher Marlowe**, திருமுழுக்கு 26 பெப்ரவரி 156430 மே 1593) **கிட் மார்லொ** எனவும் அறியப்படும் இவர் எலிசபத்தின் காலகட்டத்தில் வாழ்ந்த ஒப்புயர்வற்ற சிறந்த நாடக, கவிதை எழுத்தாளர்  மற்றும் மொழிபெயர்ப்பாளர். குறிப்பிடத்தக்க முதல் துயர்நாடக ஏட்டாசிரியர் இவரே ஆவார். வில்லியம் ஷேக்ஷ்பியரும் இவரும் சமகாலத்தவர்கள். ஷேக்ஷ்பியர் இவருடைய சிந்தனைகளால் தாக்கமுற்றவர். இவ்விருவரும் எலிசபத்தின் காலகட்டத்தில் வாழ்ந்த குறிப்பிடத்தக்க மேலோங்கிய நாடகாசிரியர்கள் ஆவர்.  மார்லொவின் நாடகங்கள் ஐந்து சீர்களைக்கொண்டு சந்தமற்ற பாக்களாக  அமையப்பெற்றவை. மருத்துவர் ஃபாஸ்டஸ் என்பது இவர் எழுதிய தலை சிறந்த நாடகங்களில் ஒன்றாகும்.

## இறப்பு
1593 மே 18 அன்று இவரை கைது செய்வதற்குப் பிடியாணை ஒன்று பிறப்பிக்கப்பட்டது. கைதுசெய்யப்பட்டதற்கான எவ்வித காரணங்களும் வெளிவரவில்லை, எனினும் தெய்வ நிந்தனைக்கான குற்றச்சாட்டாக இருக்கலாம் என பலரும் நினைத்தனர் (அதாவது மதக்கொள்கைக்கு எதிரான கீழ்த்தரமான கைப்பிரதியொன்றை இவர் எழுதியிருந்திருக்கக்கூடும் என நம்பினர்). மே 20 அன்று கமுக்க மன்ற குழுவிடம் விசாரணைக்காக கொண்டுசெல்லப்பட்டார். ஆனால் அவர் விசாரணைக்காக் கமுக்க மன்ற குழுவினரைச் சந்தித்ததற்கான சான்றுகள் ஏதும் கிடைக்கப்பெறவில்லை, இருப்பினும் எதிர்வாதத்திற்கு அனுமதி பெறும்வரை ஒவ்வொரு நாளும் விசாரணைக்குச் செல்லும்படி கட்டளையிடப்பட்டார். பத்து நாட்களுக்குப் பின்னர் இங்ரம் ஃப்ரைசர் என்பவரால் குத்திக்கொல்லப்பட்டார்.

## மார்லொவியக் கோட்பாடு
சிறந்த நாடக ஆசிரியரான மார்லொ, தான் மரித்துவிட்டதாக உலகை ஏமாற்றிப் பின்பு ஷேக்ஷ்பியர் என்ற பெயரைச் சூட்டிக்கொண்டு தன் எழுத்தால் உலகத்தை வசப்படுத்த தொடங்கினார் என்ற கோட்பாடு ஒன்று எழுந்தது. மரபுவழிக் கல்வியாளர்கள் ஷேக்ஷ்பியரின் படைப்புகளை மார்லொ உட்படப் பிறிதொருவர் எழுதியிருக்கக்கூடும் என்ற கருத்தை நிராகரிக்கின்றனர்.

## சான்றுகள்

பகுப்பு:1564 பிறப்புகள்
பகுப்பு:1593 இறப்புகள்
பகுப்பு:நாடகாசிரியர்கள்
பகுப்பு:ஆங்கிலக் கவிஞர்கள்
ரூபர்ட்சுலாந்து

**ரூபர்ட்சுலாந்து** (*Rupert's Land*) அல்லது **இளவரசர் ரூபர்ட்டின் நாடு** (*Prince Rupert's Land*) பிரித்தானிய வட அமெரிக்காவில் அட்சன் விரிகுடாவை உள்ளடக்கிய நிலப்பகுதியாகும். இப்பகுதிக்கு 1670 முதல் 1870 வரை 200 ஆண்டுகளுக்கு அட்சன் விரிகுடா நிறுவனம்  உரிமையாளராக இருந்தது. இங்கு வாழ்ந்த பல்வேறு தொல்குடிகள்  இதனை எதிர்த்துவந்தபோதும் தனது உரிமையை இந்நிறுவனம் நிலைநாட்டியிருந்தது. இப்பகுதியின் பெரும்பகுதி  கனடாவின் அங்கமாக இருந்தபோதும் சிறியதோர் பகுதி அமெரிக்க ஐக்கிய நாட்டில் உள்ளது. அட்சன் விரிகுடா நிறுவனத்தின் முதல் ஆளுநரும்  முதலாம் சார்லசின் மருமகனுமான ரைன் இளவரசர் ரூபர்ட்டின் பெயரால் இப்பகுதி அறியப்படுகின்றது. திசம்பர் 1821இல் அட்சன் விரிகுடா நிறுவனத்தின் ஏகபோகம் ரூபர்ட்ச்லாந்திலிருந்து அமைதிப் பெருங்கடல் கடற்கரை வரை விரிவுபடுத்தப்பட்டது.  

கனடாவில்  ரூபர்ட்சுலாந்தில் முழுமையான மானிட்டோபா, பெரும்பாலான சஸ்காச்சுவான், தெற்கத்திய ஆல்பர்ட்டா, தெற்கத்திய நூனவுட், மற்றும் வடக்கத்திய  ஒன்ராறியோ, கியூபெக் பகுதிகளும் அடங்கும். தற்கால ஐக்கிய அமெரிக்காவில் மினசோட்டா, வடக்கு டகோட்டா மாநிலங்களின் பகுதிகளும்  மொன்ட்டானா, தெற்கு டகோட்டா மாநிலங்களின் சிறிய பகுதிகளும் அடங்கும்.

## மேற்கோள்கள்

பகுப்பு:கனடாவின் புவியியல்
பகுப்பு:ஐக்கிய அமெரிக்க புவியியல்
பகுப்பு:வட அமெரிக்கா
அபய் பிரசால் உள்விளையாட்டரங்கம்

**அபய் பிரசால் உள்விளையாட்டரங்கம்** *(Abhay Prashal Indoor Stadium)*  இந்தியாவில் உள்ள மத்தியப்பிரதேச மாநிலத்தில் இருக்கும் இந்தூரில்  அமைந்துள்ள ஒரு உள்விளையாட்டு அரங்கமாகும். மேசைப்பந்தாட்டம், இறகுப்பந்தாட்டம் முதலிய விளையாட்டுகளுக்காக, மத்தியப் பிரதேச அரசு  3.5 ஏக்கர் நிலத்தை ஒதுக்கீடு செய்து இவ்வரங்கத்தை கட்டியுள்ளது. 1994 ஆம் ஆண்டு திசம்பர் மாதத்தில் அப்போதைய மத்தியப்பிரதேச முதல்வர் அர்ச்சுன் சிங் இவ்விளையாட்டரங்கத்தைத் திறந்து வைத்தார். 10000 பேர் அமர்ந்து பார்க்ககும் வசதியுடைய இவ்விளையாட்டு அரங்கத்தில் பல அரசியல் நிகழ்ச்சிகள், இசை நிகழ்ச்சிகள் மற்றும் இறகுப்பந்தாட்டம். கூடைப்பந்தாட்டம் மற்றும் டென்னிசு பந்தாட்டம் முதலிய நிகழ்ச்சிகள் நடைபெற்றுள்ளன.
  
2012 ஆம் ஆண்டில் அபய் பிரசால் உள்விளையாட்டரங்கமானது அனைத்துலக மேசைபந்தாட்டக் கூட்டமைப்பின் பயிற்சி மையமாகத் தேர்ந்தெடுக்கப்பட்டது. தெற்கு ஆசியப் பகுதியில் இணையதள இணைப்பு வசதியுடன் இருக்கும் ஒரே மையமாக இப்பயிற்சி மையம் விளங்குகிறது. 

## மேற்கோள்கள்

## புற இணைப்புகள்

* Official website 
* Wikimapia

பகுப்பு:இந்திய விளையாட்டரங்குகள்
தேவதத்தன்

**தேவதத்தன்** (*Devadatta*) (சமசுகிருதம்  &  பாளி: देवदत्त) சாக்கிய குல புத்தரின் நெருங்கிய உறவினரும், பத்து முதன்மைச் சீடர்களில் ஒருவராகவும் விளங்கியவர். சாக்கிய நாட்டு இளவரசன் தேவதத்தன், புத்தரின்  தாய்மாமன் சுப்பதத்தா - அமிதா இணையருக்கு  பிறந்தவர். தேவதத்தனின் மனைவி பெயர் அமிதா. தேவதத்தனின் உடன் பிறந்த சகோதரி பத்தகச்சானா என்ற யசோதரையை மணந்தவரே சித்தார்தன் ஆவார். புத்தரின் நேரடி சீடர்களில் தேவதத்தனும் ஒருவராவார். 

மகத நாட்டு பேரரசர் பிம்பிசாரரின் மகனும், பட்டத்து இளவரசனும் ஆன அஜாதசத்ரு தேவதத்தன் மீது  மரியாதை வைத்திருந்தான். ஒரு முறை புத்தரிடம் சென்று, தனக்கு பௌத்த சங்கத்தின் தலைமை பதவி ஏற்பதற்கு வசதியாக, தன்னை புத்தரின் அடுத்த வாரிசாக அறிவிக்கக் கோரினான். தேவதத்தனின் கோரிக்கையை ஏற்க மறுத்த புத்தரைக் கொல்ல முற்பட்டு, ஒரு முறை புத்தர் வரும் பாதையில் மலையிலிருந்து பெரும் பாறைகளை உருட்டி விட்டான். ஆனால் புத்தரைக் கொல்லும் முயற்சி தோல்வியில் முடிந்தது. 

இதனால் மனம் உடைந்த தேவத்தன் தான் பிறந்த சாக்கிய குல பிக்குகளை  ஒன்று சேர்த்து, புத்தரிடமிருந்து பிரிந்து தனி பௌத்த சங்கத்தைத் தோற்றுவித்தான்.

## மேற்கோள்கள்

## ஆதார நூற்பட்டியல்
* 
* Deeg, Max (1999). The Saṅgha of Devadatta: Fiction and History of a Heresy in the Buddhist Tradition,  Journal of the International College for Advanced Buddhist Studies 2, 195- 230
* Jataka i. 142
* Mahaavastu, iii. 76
* Matsunami, Yoshihiro (1979), Conflict within the Development of Buddhism, Japanese Journal of Religious Studies 6 (1/2), 329-345
* Mukherjee, Biswadeb (1966). Die Überlieferung von Devadatta, dem Widersacher des Buddha, in den kanonischen Schriften, München: Kitzinger
* Tezuka, Osamu (2006), Devadatta, London: HarperCollins

## வெளி இணைப்புகள்
* Buddhist Dictionary of Pali Proper Names

பகுப்பு:புத்தரின் சீடர்கள்
பகுப்பு:பௌத்தம்
அகாடியா

thumbnail|1754இல் அகாடியா
**அகாடியா** (*Acadia*,) வட அமெரிக்காவின் வடமேற்குப்பகுதியிலிருந்த புதிய பிரான்சின் குடியேற்றப் பகுதியாகும். இதில் கியூபெக்கின் கிழக்குப் பகுதி,  கடல்சார் மாநிலங்கள், தற்கால மேய்ன் முதல் கென்னபெக் ஆறு வரையான பகுதிகள் அடங்கியிருந்தன. 17வது, 18வது நூற்றாண்டுகளில் அகாடியாவின் தென்கோடி குடியேற்றங்களாக கென்னபெக் ஆற்றங்கரையிலிருந்த நோர்ரிட்சுவொக்கும் பெனோப்சுகாட் ஆற்றின் இறுதியிலிருந்த காஸ்டீனும் இருந்தன.  பிரான்சிய அரசின் வரையறுப்பின்படி இதன் எல்லைகள்  அத்திலாந்திக்கு கடற்கரையில் 40வது வடக்கு நிலநேர்க்கோட்டு வளையத்திலிருந்து 46வது நிலநேர்கோட்டு வளையம் வரையானது. பின்னர் இப்பகுதி பிரித்தானிய குடியேற்றங்களாக ஆனது; பின்னர் கனடிய மாகாணங்களாகவும் அமெரிக்க மாநிலங்களாகவும் பிரிக்கப்பட்டது. அகாடியாவில் வாபானக்கி கூட்டமைப்பு மக்களும் பிரான்சிலிருந்து வந்த குடியேறிகளும் வாழ்ந்தனர். இவ்விரு இனத்தவர்களும் ஒருவருக்குள் திருமணம் புரிந்து கொண்டனர். இவர்கள்  *மெதீசு*  எனப்பட்டனர்.

## மேற்சான்றுகள்

பகுப்பு:கனடா தொடர்பான குறுங்கட்டுரைகள்
அக்ரிமோட்டா அனல் மின் நிலையம்

**அக்ரிமோட்டா அனல்மின் நிலையம்** *(Akrimota Thermal Power Station)* என்பது இந்தியாவின் குசராத்து மாநிலம், கட்ச் மாவட்டத்தில் இருக்கும் லக்பத் தாலுக்காவில் உள்ள நானிச்செர் கிராமத்தில் இம்மின்நிலையம் அமைந்துள்ளது. பழுப்பு நிலக்கரியை அடிப்படையாகக் கொண்டு இவ்வனல் மின்நிலையம் செயல்படுகிறது.

## கொள்திறன்

இம்மின் நிலையம் 250 மெகாவாட் (2x125 மெகாவாட்) மின் உற்பத்தித் திறனைக் கொண்டுள்ளது.

## மேற்கோள்கள்

பகுப்பு:கட்சு மாவட்டம்
பகுப்பு:குசராத் அனல் மின் நிலையங்கள்
துவாரன் மின் உற்பத்தி நிலையம்

**துவாரன் வாயு அடிப்படை இ.சு.மி.நி.** *(Dhuvaran Gas Based CCPP)* என்பது இந்தியாவின் குசராத்து மாநிலம், ஆனந்து மாவட்டத்தில் இருக்கும் காம்பாட் அல்லது காம்பே என்றழைக்கப்படும் நகரத்தில் இம்மின்னுற்பத்தி நிலையம் அமைந்துள்ளது. குசராத்து மாநில மின்சாரக்கழக நிறுவனத்திற்குரிய, வாயுவை அடிப்படையாகக் கொண்டு இயங்கும் இணைப்புச் சுழல் மின்னுற்பத்தி நிலையங்களில் இம்மின்னுற்பத்தி நிலையமும் ஒன்றாகும்.

## கொள்திறன்

இம்மின் நிலையம் 219 மெகாவாட் மின் உற்பத்தித் திறனைக் கொண்டுள்ளது.

## மேற்கோள்கள்

பகுப்பு:மின் உற்பத்தி
பகுப்பு:ஆனந்து மாவட்டம்
பகுப்பு:குசராத்து
அன்ஷுபா ஏரி

அன்ஷுபா ஏரி, இந்திய மாநிலமான ஒடிசாவின் கட்டக் மாவட்டத்தில் உள்ள பங்கி என்ற ஊரில் அமைந்துள்ளது. சுமார் 141 ஹெக்டேர்கள் பரப்பளவில் அமைந்துள்ள இந்த நன்னீர் ஏரி, கட்டக்கில் இருந்து சுமார் 40 கி.மீ தொலைவில் உள்ளது. சாரந்தா மலைக்குன்றின் அடிவாரத்தில் மூங்கில் மரங்களும், மாமரங்களும் சூழ அமைந்துள்ளதுடன், குளிர்காலத்தில் பறவைகள் தங்குமிடமாகவும் உள்ளது.  இங்கு சுற்றுலாப் பயணிகளுக்காக படகுகளும், மீன்பிடி வசதியும் செய்யப்பட்டுள்ளது.

## சான்றுகள்

## இணைப்புகள்
*   அன்ஷுபா ஏரியைப் பற்றி 
*  அன்ஷுபா ஏரியைப் பற்றிய தகவல்கள்

பகுப்பு:ஒடிசாவின் ஏரிகள்
மந்தனா ஓவியங்கள்

right|thumb| கைவினை அருங்காட்சியகத்தில் உள்ள, ஒரு திருமண வைபவத்தை விவரிக்கும் ஒரு மந்தனா ஓவியம்
மந்தனா ஓவியங்கள் (**Mandana paintings**) என்பவை இந்தியாவின்   இராஜஸ்தான் மற்றும் மத்தியப்பிரதேசத்தில் வீட்டின் தரை மற்றும் சுவர் ஆகிய இடங்களில் வரையப்படும் ஓவியமாகும். இவ்வோவியங்கள் வெறும் அழகுக்காக மட்டும் வரையப்படாமல் ஒரு வழிபாட்டு சடங்காக  வீட்டின் பாதுகாப்புக்காகவும், உடல் நலத்திற்காகவும், வீட்டில் இறைவனை வரவேற்கவும் விழாக்காலங்களில்  வரையப்படுவதாகும்.
ராஜஸ்தான் மாநிலத்தின் சவாய் மாதோபூர் பகுதிகளின் சிற்றூர்புரங்களில் இவ்வகை சுவரோவியங்கள் சிறப்பாக வரையப்படுகின்றன. பெரும்பாலும் இக்கலை நாட்டுப்புறப் பெண்களால் சரியாவும், சமச்சீராகவும், துல்லியமாக  வடிவமைத்து வளர்கப்பட்டுவருகிறது.  மாட்டுச் சாணம்,  ரதி என்னும் ஒரு உள்ளூர் களிமண்,  சுண்ணாம்புத் தூள் ஆகியவை வண்ணக் கலவைகள்  உருவாக்க பயன்படுகின்றன. பருத்தி, முடிக் கற்றை ஆகியவற்றை எழுதுகோலாக அல்லது தூரிகையாக பயன்படுத்துகின்றனர்.  இந்த ஓவியங்களில்  விநாயகர், மயில்கள், பலவகை வேலை செய்யும் பெண்கள், புலிகள், மலர்கள்  முதலியன இடம்பெறுகின்றன.
File:Mandana art work at shilpgram.JPG|உதயபூரின், சில்பகிராமத்தில் உள்ளதொரு படைப்பு
File:Mandana art work at shilpgram , udaipur.JPG|உதயபூரின், சில்பகிராமத்தில் உள்ள இராஜஸ்தானி மண் குடிசையின் சுவர்களில் உள்ள படைப்பு 


## மேற்கோள்கள்

பகுப்பு:இந்திய ஓவியப் பாணிகள்
பகுப்பு:இராஜஸ்தான் பண்பாடு
பல்ராம் சாக்கர்

**பல்ராம் சாக்கர்** (*Balram Jakhar* 23 ஆகத்து 1923–3 பிப்பிரவரி 2016) ஓர் இந்திய அரசியல்வாதி ஆவார். நாடாளுமன்ற உறுப்பினராகவும், மக்களவைத் தலைவராகவும், நடுவணரசு அமைச்சராகவும், மத்தியப் பிரதேச மாநில ஆளுநராகவும் இருந்தவர்.

## வாழ்க்கைக் குறிப்பு
பஞ்சாப் மாநிலம் பெரோசுப்பூர் மாவட்டத்தில், பஞ்ச்கோசி கிராமத்தில் சாட் குடும்பத்தில் பிறந்த பல்ராம் சாக்கர் பள்ளிப் படிப்பை முடித்ததும் 1945 இல் லாகூர் போர்மன் கிறித்தவக் கல்லூரியில் சமசுக்கிருத மொழி பயின்று, புலமை அடைந்து பட்டம் பெற்றார். இந்தி உருது ஆங்கலம் ஆகியவற்றிலும் சரளமாகப் பேசக் கூடியவர்.

## அரசியல் வாழ்க்கை
1972 முதல் 1980 வரை பஞ்சாப் சட்டமன்ற உறுப்பினராக இருந்தார். இந்திய நாடாளுமன்ற மக்களவைத் தலைவராக 1980 முதல் 1989 வரை பதவி வகித்தார். 1991 இல் தேர்தலில் வெற்றி பெற்று நரசிம்ம ராவ் தலைமையில் வேளாண் துறை அமைச்சர் ஆனார். 2004 முதல் 2009 வரை மத்தியப் பிரதேச ஆளுநராக இருந்தார். நாடாளுமன்ற மக்களவைத் தலைவர் பொறுப்பில் இருந்தபோது கணினிமயமாக்கல், நூலகம், அருங்காட்சியகம் உருவாக்கல் ஆகியவற்றில் இவருடைய பங்கு பெரிதாகக் கருதப்படுகிறது. பண்ணை நிலங்களில் நவீன முறையில் தோட்டங்கள் அமைத்தார்.

## பதவிகள்
பாரத் கிரிசக் சமாஜ் என்னும் அமைப்பில் வாணாள் தலைவராக இருந்தார்.  ஜாலியன்வாலா பாக் நினைவு அறக்கட்டளை மேலாண்மைக் குழுவில் தலைவராக இருந்தார். மக்கள் நாடாளு மன்றம் நிருவாகம் என்னும் பெயரில் ஒரு நூலை ஆங்கிலத்தில் எழுதியுள்ளார். விளையாட்டிலும் விவசாயத்திலும் படிப்பதிலும் ஆர்வம் கொண்டவர். 1975 இல் உதயான் பண்டிட் என்னும் பட்டம் இவருக்கு வழங்கப் பட்டது.

## சான்றாவணம்

## மேலும் பார்க்க
*Former Lok Sabha speaker Balram Jakhar passes away, இந்தியா டுடே, பெப்பிரவரி 3, 2016.

பகுப்பு:இந்திய அரசியல்வாதிகள்
பகுப்பு:1923 பிறப்புகள்
பகுப்பு:2016 இறப்புகள்
பகுப்பு:மத்திய பிரதேச ஆளுநர்கள்
பகுப்பு:மக்களவைத் தலைவர்கள்
பகுப்பு:12வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:இந்திய பஞ்சாப் அரசியல்வாதிகள்
நோனீன்

**நோனீன்** *(Nonene)* என்பது C9H18 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். C=C இரட்டைப் பிணைப்புகள் அமைவிடத்தைப் பொறுத்தும் மற்ற தொகுதிகள் கிளைகளாக இணைந்திருக்கும் இடத்தைப் பொறுத்தும் பல்வேறு அமைப்பு மாற்றீய சேர்மங்களுக்கான சாத்தியங்கள் இருக்கின்றன. புரொபீனின் முப்படிகள் தொழில் முறையில் மிகமுக்கியமான நோனீன்களாக கருதப்படுகின்றன. நோனைல்பீனால் தயாரிப்பில் பீனாலை ஆல்கைலேற்றம் செய்வதற்கு கிளைத் தொகுதிகள் பெற்றுள்ள நோனீன்கள் பயன்படுத்தப்படுகின்றன. துப்புரவாக்கிகள் தயாரிப்பதற்கு நோனைல்பீனால்கள் முன்னோடிகளா இருக்கின்றன. மேலும் இவை விவாதத்திற்குரிய மாசுக்களாகவும் கருதப்படுகின்றன.

## மேற்கோள்கள்


பகுப்பு:ஆல்க்கீன்கள்
பகுப்பு:நீரகக்கரிமங்கள்
எப்டீன்

**எப்டீன்** *(Heptene)* என்பது C7H14 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஒலிபீன் அல்லது ஆல்க்கீன் என்று வகைப்படுத்தப்படும் இச்சேர்மம் வணிகரீதியில் மாற்றீயங்களின் கலவையாலான ஒரு நீர்மமாக அறியப்படுகிறது. உயவுப் பொருட்களில் ஒரு கூட்டுப் பொருளாகவும், வினையூக்கியாகவும் மற்றும் புறப்பரப்புச் செய்லியாகவும் எப்டீன் பயன்படுத்தப்படுகிறது. இவ்வேதிச் சேர்மத்தை எப்டிலீன் என்றும் அழைக்கிறார்கள்.

## மேற்கோள்கள்

பகுப்பு:ஆல்க்கீன்கள்
பகுப்பு:நீரகக்கரிமங்கள்
நரசிம்ம புராணம்

**நரசிம்ம புராணம்** () (Sanskrit: ) என்பது ஒரு உப புராணம் ஆகும். பல நூற்றாண்டுகளுக்கு முன் சமஸ்கிருதத்தில் எழுதப்பட்ட இப்புராணம் பின்னர் பொ.ஊ. 1300 ஆண்டு தெலுங்குக்கு மொழி மாற்றம் அடைந்தது.

## உள்ளடக்கம்
இரத்தினச் சுருக்கமாக நரசிம்ம புராணம் 68 காண்டங்களாகப் பிரசுரிக்கப்பட்டது. இந்தப் புராணம் விஷ்ணு புராணம் மற்றும் அக்னி புராணத்தை அடிப்படையாகக் கொண்டது. காண்டம் 36 முதல் 54 வரை விஷ்ணுவின் 10 அவதாரங்களை கூறுகிறது. 21 மற்றும் 22வது காண்டங்கள் சூரிய மற்றும் சந்திர வம்சத்தைப் பற்றி சுருக்கமாகக் கூறுகிறது. சூரிய வம்சம் புத்தர் வரையும் சந்திர வம்சம் சேமகா வரையும் கூறுகிறது.

## இவற்றையும் பார்க்க
*நரசிம்மர்
*புராணம்
*மார்க்கண்டேயர்

## மேற்கோள்கள்

## வெளி இணைப்புகள்
*Narasimha தேவநகரி எழுத்தில் புராண நூல் 

பகுப்பு:உப புராணங்கள்
காஞ்சிபுரம் காமேசுவரர் கோயில்

**காஞ்சிபுரம் வராகீசுவரர் கோயில் (காமேசுவரம்)** என விளங்கும் இது, காஞ்சிபுரத்திலுள்ள சிவக் கோயில்களில் ஒன்றாகும். மற்றும், மன்மதன் வழிபட்டு, எண்ணிய வரங்களைப் பெற்றமையால் இவ்விறைவர்க்கு **மன்மதேசுவரர்** எனும் பெயரும் உண்டு . மேலும், இக்கோவில் குறிப்புகள், காஞ்சி புராணப் படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:  காமேஸ்வரர்.      
* வழிபட்டோர்: காமன் - மன்மதன்.

## தல வரலாறு
இத்தல இறைவன் மனத்தில் தோன்றிய மன்மதன் இறைவனை வணங்கி, நான் உயிர்கள் பிறப்பிற்கு காரணமான ஆண், பெண் சேர்க்கையை உண்டாக்கி.  இரதி தேவிக்கு இனியவனாய் ஈவோர் ஏற்போர்களுடைய உள்ளத்திலிருந்து அவற்றைச் (இச்சையைச்) செய்வித்து  மூன்று உலகத்திலும் என் ஆணையைச் செலுத்தும் வரத்தை கொடுத்தருள வேண்டுமென்று வேண்டினான். இறைவனார் "இதனை நீ காஞ்சியை அடைந்து, எம்மை வழிபட்டுப் பெறுவாயாக" என்றுரைக்க, மன்மதன் அங்ஙனமே காஞ்சியை அடைந்து, சர்வ தீர்த்தக் கரையில் காமேசுவரன் என்னும் பெயரால் ஓர் [இலிங்கம்]] தாபித்து பூசித்து கேட்ட வரங்களைப்பெற்றான் என்பது வரலாறு. மேலும், இங்கு தானம் வாங்குவோர், காமனை நினைந்து வாங்கினால், ஆசையால் வாங்கும் குற்றத்தினின்றும் நீங்கப் பெறுவர் என்பது ஐதீகம்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் மேற்குப் பகுதியில் காமேஸ்வரம், சர்வ தீர்த்தக் கரையில் இக்கோவில் தாபிக்கப்பட்டள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில்,  1 கிலோமீட்டர் தொலைவிலுள்ளது. மற்றும் காஞ்சி பேருந்து நிலையத்திலிருந்து, காஞ்சி கச்சபேசுவரர் கோயிலின் வழியாக காஞ்சி சங்கர மடத்தைக் கடந்து சற்று தொலைவு சென்றால் இக்கோயிலை அடையலாம்.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
* காஞ்சி காமேஸ்வரர் திருக்கோவில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
சீவகன், பௌத்தம்

**சீவகன்** (Jivaka Kumar Bhaccha) கி மு 540-இல் பண்டைய மகத நாட்டின் தலைநகரான ராஜகிரகத்தில் பிறந்தவர். சீவகன், மகத நாட்டு மன்னர்களான பிம்பிசாரன் மற்றும் அஜாதசத்ரு, மற்றும் கௌதம புத்தரின் சமகாலத்தவர் ஆவார். மகத நாட்டின் மன்னர் பிம்பிசாரரிடம் அரச மருத்துவரான சீவகன்,  ஜீவகராம விகாரையை கட்டி, அதனை பௌத்த சங்கத்திற்கு நன்கொடையாக வழங்கினார். புத்தர், தேவதத்தனால் காயமுற்ற போது இந்த மடாலயத்தில் ஒருமுறை சிகிச்சை பெற்றதாகக் கூறப்படுகிறது.

இவர் ஆயுர்வேத மருத்துவத்திலும், யோகக் கலைகளில், தியானத்திலும் வல்லுனர் ஆவார்.

## மேற்கோள்கள்

## வெளி இணைப்புகள்

* Open-source scholarly article about physicians in ancient India

பகுப்பு:புத்தரின் சீடர்கள்
தங்குதன் இருகுளோரைடு ஈராக்சைடு

**தங்குதன் இருகுளோரைடு ஈராக்சைடு** (Tungsten dichloride dioxide) என்பது WO2Cl2 என்ற மூலக்கூறு வாய்ப்பாடு கொண்ட மஞ்சள் நிறத்திலுள்ள ஒரு கனிம வேதியியல் சேர்மமாகும். மற்ற தங்குதன் சேர்மங்களைத் தயாரிக்க இச்சேர்மம் ஒரு முன்னோடியாகப் பயன்படுத்தப்படுகிறது. தங்குதன் ஆலைடுகளைப் போலவே தங்குதன் ஆக்சி குளோரைடும் ஈரக்காற்றால் பாதிக்கப்படுகிறது, நீராற்பகுத்தல் வினைக்கும் உட்படுகிறது.

## தயாரிப்பு
தங்குதன் மூவாக்சைடு மற்றும் தங்குதன் அறுகுளோரைடு ஆகிய சேர்மங்கள் ஈதல் தொகுதி மறுபங்கீட்டு வினையினால்  மூலம்  தங்குதன் இருகுளோரைடு ஈராக்சைடாக மாறுகின்றன.
: 2 WO3  + WCl6  →  3 WO2Cl2

இரண்டு மண்டலக் குழாய் ஊது உலையைப் பயன்படுத்தி, இந்த திடப்பொருட்கள் மூடி முத்திரையிடப்பட்ட வெற்றிடக் குழாயில் 350 ° செல்சியசு வெப்பநிலைக்குச் சூடுபடுத்தப்படுகின்றன. பதங்கமாதல் முறையில், மஞ்சள்நிற வினைவிளைபொருள் வினைக்குழாயின் குளிர்ந்த பகுதியில் சேர்கிறது. இச்செயல்முறையில் ஏற்ற ஒடுக்கங்கள் ஏதும் நிகழ்வதில்லை. மற்றொரு மாற்றுத் தயாரிப்பு முறை தங்குதனின் ஆக்சைடாகுமையை உயர்த்திக் காட்டுகிறது.:

:WCl6  +  2 O(Si(CH3)3)2  →  3 WO2Cl2  +  4 ClSi(CH3)3

முன் வினையைப் போலவே இவ்வினையும் WOCl4 என்ற இடைநிலை உருவாக்கத்தின் மூலமாக நிகழ்கிறது.

## கட்டமைப்பு
தங்குதன் இருகுளோரைடு ஈராக்சைடானது, உருக்குலைந்த எண்முகத் தங்குதன் மையங்களால் ஆக்கப்பட்ட ஒரு பலபடியாகும். குறிப்பாக, பல் W-O பிணைப்புள்ளவற்றில், குறைந்த பிணைப்பு இடைவெளி கொண்ட இரண்டு W-O பிணைப்புகளால் அவற்றின்  ஒற்றைப்படியானது அடையாளப்படுத்தப்படுகிறது. அதிலும் மிகமுக்கியமாக,  தனி W-O பிணைப்புகளில் இவ்விரு நீளமான பிணைப்பு இடைவெளிகள் காணப்படுகின்றன.

## தங்குதனின் பிற ஆக்சி ஆலைடுகள் மற்றும் தொடர்புடைய ஆக்சி அலைகள்
WOCl4, WOCl3, WOCl2  உள்ளிட்ட எண்ணற்ற ஆக்சி ஆலைடுகளாக தங்குதன் உருவாகிறது. தொடர்புள்ள (WOBr4, WOBr3, WOBr2) புரோமைடுகளும் WO2I2  சேர்மம் என்றே அறியப்படுகின்றன
thumb|right|அணைவு இருமெத்தாக்சியீத்தேனின் கட்டமைப்பு (WO<sub>2</sub>Cl<sub>2</sub>)

## வினைகள்
WO2Cl2 ஒரு இலூயிக் அமிலமாகும். WO2Cl2L2 வகையில் அமைந்த, கரையும் தன்மை கொண்ட கூட்டுப்பொருளாக உருவாகிறது. இங்குள்ள L ஆனது இருபிரிடின் மற்றும் இருமெத்தாக்சியீத்தேன் போன்ற வழங்கி ஈதல் தொகுதிகளாகும். பெரும்பாலும் பலபடியாக்க ஒடுக்கம் மூலமாக இத்தைகய அணைவுச் சேர்மங்களைத்  தயாரிக்க முடிவதில்லை. ஆனால் WOCl4  சேர்மத்திலிருந்து அதன் தளப்பகுதியிலேயே தயாரிக்கப்படுகின்றன.

## மேற்கோள்கள்

 

பகுப்பு:தங்குதன் சேர்மங்கள்
பகுப்பு:ஆக்சோ ஆலைடுகள்
1,3- பியூட்டேன்டையால்

**1,3- பியூட்டேன்டையால்** *(1,3-Butanediol)* என்பது C4H10O2  என்ற மூலக்கூற்று வாய்ப்பாடு கொண்ட ஒரு கரிம வேதியியல் ஆல்ககால் ஆகும். இவ்வேதிச் சேர்மம் 1,3 பியூட்டைலின் கிளைக்கால், பியூட்டேன்-1,3 டையால் அல்லது 1,3-ஈரைதராக்சிபியூட்டேன் என்ற பெயர்களாலும் அறியப்படுகிறது. 1,3- பியூட்டேன்டையால், பொதுவாக உணவு மணமூட்டும் முகவர்களில் ஒரு கரைப்பானாகப் பயன்படுத்தப்படுகிறது. சில பாலியூரிதீன் மற்றும் பாலியெசுத்தர் பிசின்களில் பயன்படுத்தப்படும் ஒர் இணை ஒற்றைப்படியாகப் பயன்படுத்தப்படுகிறது. பியூட்டேன் டையாலின் அறியப்பட்டுள்ள நிலைப்புத் தன்மை கொண்டுள்ள நான்கு வகையான அமைப்பு மாற்றியங்களில் இதுவும் ஒன்றாகும். இரத்தச் சர்க்கரைக் குறைவைச் சுட்டும் முகவராக 1,3- பியூட்டேன்டையால் பயன்படுத்தப்படுகிறது. மேலும் இதை β-ஐதராக்சிபியூட்டைரேட்டாக மாற்றவியலும். மூளையின் வளர்சிதை மாற்றத்திற்குப் உதவும் வினைவேதிமமாக β-ஐதராக்சிபியூட்டைரேட்டு பயன்படுகிறது.

## மேற்கோள்கள்

பகுப்பு:ஆல்ககால்கள்
பகுப்பு:ஆல்க்கேன்டையால்கள்
மிசெல் ஒபாமா

**மிசெல் லவான் இராபின்சன் ஒபாமா** (*Michelle LaVaughn Robinson Obama*, பிறப்பு: சனவரி 17, 1964) அமெரிக்க வழக்கறிஞரும், எழுத்தாளரும் ஆவார். ஐக்கிய அமெரிக்காவின்  44வது குடியரசுத் தலைவரான பராக் ஒபாமாவின் மனைவியும், முதலாவது ஆபிரிக்க-அமெரிக்க முதல் சீமாட்டியும் ஆவார். சிகாகோவின் தென்பகுதியில் வளர்ந்த மிசெல் பிரின்ஸ்டன் பல்கலைக்கழகத்திலும் ஆர்வர்டு சட்டப்பள்ளியிலும் படித்தவர். தனது துவக்க கால சட்டம்சார் பணியை *சிட்லி ஆசுட்டீன்* என்ற சட்டநிறுவனத்தில் துவங்கினார். இந்த நிறுவனத்தில் பணி புரிகையில்தான் பராக் ஒபாமாவைச் சந்தித்தார். பின்னர் சிகாகோ நகர முதல்வர் ரிச்சர்டு எம் டேலியின் அலுவலகத்திலும் சிகாகோ பல்கலைக்கழகத்தின் மருத்துவ மையத்திலும் பணியாற்றியுள்ளார்.

2007, 2008களில் மிசெல் தனது கணவரின் குடியரசுத் தலைவர் தேர்தலுக்கான பரப்புரையில் துணை நின்றார். 2008, 2012ஆம் ஆண்டு மக்களாட்சிக் கட்சியின் தேசிய மாநாடுகளில் முதன்மை உரையாற்றினார். ஒபாமா இணையருக்கு இரு மகள்கள் உள்ளனர். மிசெல் ஒபாமா பெண்களுக்கான வழிகாட்டியாகவும்  புதுப்பாங்கு சின்னமாகவும் விளங்குகின்றார். வறுமை உணர்திறன், ஊட்டச்சத்து, உடற்றிறன் பயிற்சிகள், மற்றும் நலவாழ்வு உணவு ஆகியவற்றிற்குப் பரப்புரை ஆற்றி வருகின்றார்.

## எழுதிய புத்தகங்கள்
*  American_Grown
*  [Becoming](https://en.wikipedia.org/wiki/Becoming_(book))

## மேற்சான்றுகள்

## வெளி இணைப்புகள்

*
*
*
*

பகுப்பு:ஐக்கிய அமெரிக்காவின் முதல் சீமாட்டிகள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:ஆபிரிக்க அமெரிக்கர்
பகுப்பு:அமெரிக்கப் பெண் எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:கிராமி விருது வென்றவர்கள்
துவாரன் அனல் மின் நிலையம்

**துவாரன் அனல் மின் நிலையம்** *(Dhuvaran Thermal Power Station)*  என்பது இந்தியாவின் குசராத்து மாநிலம், ஆனந்து மாவட்டத்தில் இருக்கும் காம்பாட் அல்லது காம்பே என்றழைக்கப்படும் நகரத்தில் இயங்கும் மின்னுற்பத்தி நிலையம் ஆகும். குசராத்து மாநில மின்சாரக்கழக நிறுவனம் இந்த மின் உற்பத்தி நிலையத்தை நிர்வகிக்கிறது. குசராத் மாநில மின்சாரக் கழக நிறுவனத்தின் மூல நிறுவனமான குசராத் மின்சார வாரியத்தின் முதல் மின் உற்பத்தி நிலையம் இதுவாகும்.
 
## கொள்திறன்

இம்மின் உற்பத்தி நிலையம் டிசம்பர் 2010 முதல் தன் செயற்பாட்டை நிறுத்திக் கொண்டது. 

## மேற்கோள்கள்

பகுப்பு:குசராத் அனல் மின் நிலையங்கள்
பகுப்பு:ஆனந்து மாவட்டம்
எசார் பாந்தெர் மின்னுற்பத்தி நிலையம்

**எசார் பாந்தெர் மின்னுற்பத்தி நிலையம்** *(Essar Bhander Power Plant)* என்பது இந்தியாவின் குசராத்து மாநிலம், சூரத் மாவட்டத்தில் இருக்கும் அசிரா என்ற துறைமுக நகரத்திற்கு அருகில் அமைந்துள்ள வாயு அடிப்படையிலான அனல்மின் நிலையம் ஆகும். இம்மின்னுற்பத்தி நிறுவனம், எசார் ஆற்றல் பொதுத்துறை நிறுவனத்தால் இயக்கப்படுகிறது.

## கொள்திறன்
500 மெகாவாட் மின்னுற்பத்தித் திறன் கொண்ட இம்மின் உற்பத்தி நிலையம், அக்டோபர் 2008 முதல் செயற்படத் தொடங்கியது.

## மேற்கோள்கள்

பகுப்பு:குசராத் அனல் மின் நிலையங்கள்
பகுப்பு:சூரத் மாவட்டம்
தாகர்கள்

right|thumb|350x350px|மேற்கு ஆசியா கி.மு.500–550; மேல் வலப்பக்கத்தில் தாகர் நிலங்கள்.
**தாகர்கள்**, (இலத்தீன்: *தாஹே*;  பண்டைய கிரேக்கம்: Δάοι, Δάαι, Δαι, Δάσαι *தாவொய், தாய், தய், தசாய்*; சமசுகிருதம்: *தசா*; சீனமொழி: *தாயி* 大益) பண்டைய மத்திய ஆசிய மக்கள் ஆவர். பாரிணி, ஃசான்தீ மற்றும் பிசூரி - பழங்குடிகளின் கூடுக்குழுவான தாகர்கள் வசித்த இடம், இப்போது துருக்மெனிஸ்தானில் உள்ளது. இந்த நிலப்பரப்பை **தாகெஸ்தான்**, **தாகிஸ்தான்** மற்றும் **திகிஸ்தான் **என்று அழைக்கபட்டது.

## மேற்கோள்கள்

பகுப்பு:துருக்மெனிஸ்தான்
பாங்க்சி

**பாங்க்சி** என்பவர் இன்னாரென்று உறுதிப்படுத்தப்படாத, இங்கிலாந்தைச் சேர்ந்த சுவரோவியரும், அரசியற் செயற்பாட்டாளரும், திரைப்பட இயக்குநரும் ஆவார். சுவிஸ் கலைஞரான மீஸ்டர் டெர் ஸ்பீகல் (Maître de Casson) பேங்க்ஸியாக இருக்கலாம் என்று ஊகங்கள் உள்ளன. இதை மாட்ரே டி காசன் தனது இணையதளத்தில் மறுக்கிறார். 2008இல் நாளிதழ் ஒன்று நடத்திய புலனாய்வும், 2016இல் நிலவியல் தடவரைவு முறையில் நடந்த ஆய்வொன்றும் அவர் ராபின் கன்னிங்ஹாமாக இருக்கலாம் என்று சுட்டுகின்றன. நையாண்டி மிகுந்த அவரது தெரு ஓவியங்களும், அதிரடியான வாசகங்களும், தனித்துவமான துளைவழி படியெடுத்தல் பாணியில் அமைந்த சுவரோவியங்களைக் கசப்பு நகைச்சுவை கலந்து அளிப்பவை.  இவரது அரசியல், சமூக விமர்சனப் படைப்புகள் உலகெங்கிலும் உள்ள தெருக்களிலும், சுவர்களிலும், பாலங்களிலும் இடம்பெற்றுள்ளன. பாங்க்சியின் படைப்புகள் ஓவியர்களும், இசைக்கலைஞர்களும் சேர்ந்து பங்களித்த "பிரிஸ்டல் திரைமறைவுப் பண்பாட்டுச் செயற்பாடுகளின்" பின்புலத்தில் பிறந்தவையாகும்.

## அரசியல், சமூகக் கருப்பொருட்கள்

சுவரோவியம் என்பது அடித்தட்டு வர்க்கத்தின் பழிவாங்கல் நடைமுறை அல்லது கெரில்லா போர்முறைகளில் ஒன்று என்றும், தம்மிலும் பெரிய, வலுவான எதிரியிடமிருந்து அதிகாரம், நிலப்பரப்பு, புகழ் ஆகியவற்றை பறித்துக்கொள்ள உதவுகிறது என்றும் பாங்க்சி கருத்துரைத்தார். "உங்களிடம் தொடர்வண்டி நிறுவனம் ஒன்று சொந்தமாக இல்லையென்றால் அப்படியொன்றை வரைந்துகொள்ளுங்கள்" என்று சொல்லும் பாங்க்சி இந்த "வர்க்கப் போராட்டத்தில்" ஒரு சமூக வர்க்கக் கூறு இருப்பதாகக் கருதுகிறார். பாங்க்சியின் படைப்புகளில் மையமாகக் குவிந்த அதிகாரத்தைக் கேலிசெய்யும் வேட்கை தெரிகிறது. அதிகாரம் இருப்பதுவும், தமக்கு எதிராகச் செயற்படுவதுவும் உண்மையே என்றாலும் அஃதொன்றும் அவ்வளவு செயற்திறன் கொண்டதல்ல; அதை எளிதில் ஏமாற்ற முடியும், ஏமாற்ற வேண்டும் என்பதை பொதுமக்களுக்கு தமது படைப்புகள் உணர்த்தும் என்றும் நம்புகிறார்.

போர் எதிர்ப்பு, மிகைநுகர்வு எதிர்ப்பு, பாசிச எதிர்ப்பு, ஏகாதிபத்திய எதிர்ப்பு, சர்வாதிகார எதிர்ப்பு, அரசுவேண்டாக் கொள்கை, மறுப்பியல், இருத்தலியல் போன்றன இவரது படைப்புகளில் காணலாகும் சமூக, அரசியல் கருப்பொருட்கள். பேராசை, வறுமை, இரட்டை நிலைப்பாடு, சலிப்பு, மனக்கசப்பு, அபத்த மனநிலை, சமுக அந்நியமாதல் போன்ற மாந்தர்நிலைக் கூறுகளையும் விமர்சிக்கிறார். பாங்க்சி பொதுவாக காட்சிப்புலம் சார்ந்த படிமங்களையே தனது படைப்புகளில் சார்ந்திருந்தாலும், அவரது பல நூல்களிலும் அரசியல் சார்ந்த கருத்துக்களைத் தெரிவித்துள்ளார். "யாரெல்லாம் சுட்டுக்கொல்லப்பட வேண்டும்" என்ற தனது பட்டியலைத் தொகுத்துச் சொல்லும்போது, "பாசிசக் குண்டர்கள், மத அடிப்படைவாதிகள், இந்த மாதிரி யாரையெல்லாம் சுடவேண்டும் என்று உங்களுக்குச் சொல்பவர்கள்" என்று பட்டியலிடுகிறார். தனது அரசியல் நிலைப்பாட்டைப் பற்றி வேடிக்கையாகச் சொல்லும்போது " நான் இவ்வுலகின் நிலை கண்டு எந்த அளவுக்குத் துயருறுகிறேன் என்றால், நான் தின்னும் இரண்டாவது ஆப்பிள் பணியாரத்தைத் தின்று முடிக்க முடியவில்லை என்றால் பார்த்துக்கொள்ளுங்களேன்" என்கிறார்."
## மேற்கோள்கள்

பகுப்பு:வாழும் மக்கள்
இந்திய சமூக ஜனநாயகக் கட்சி

**இந்திய சமூக ஜனநாயகக் கட்சி** (*Social Democratic Party of India*) ஓர் இந்திய அரசியல் கட்சியாகும். இது இசுலாமியர், தாழ்த்தப்பட்ட மற்றும் ஒடுக்கப்பட்ட சமூகத்திற்காக செயல்பட்டு வருகிறது. இந்தக் கட்சியானது 2009 ஆம் ஆண்டு சூன் மாதம் 21 அன்று தொடங்கப்பட்டது. இது தடைசெய்யப்பட்ட இஸ்லாமிய அமைப்பான பாப்புலர் பிரண்ட் ஆப் இந்தியாவின் (பிஎஃப்ஐ) அரசியல் பிரிவாகக் கருதப்படுகிறது.

## தேர்தல் பங்களிப்பு

### தமிழ்நாடு

#### தமிழ்நாடு சட்டமன்றத் தேர்தல், 2011
2011 ஆம் ஆண்டு நடைபெற்ற சட்டமன்றத் தேர்தலில் எஸ்.டி.பி.ஐ. கட்சி ஐந்து தொகுதியில் போட்டியிட்டது. போட்டியிட்ட அனைத்து இடங்களிலும் வெற்றி வாய்ப்பை இழந்தது.

#### தமிழ்நாடு சட்டமன்றத் தேர்தல், 2016
தமிழ்நாடு சட்டமன்றத் தேர்தல், 2016 இல் திமுக கூட்டணியில் இந்திய சமூக ஜனநாயகக் கட்சி (எஸ்டிபிஐ) இணைந்து போட்டியிடும் என்று அறிவித்தது..பின்னர் ஏப்ரல் 7 அன்று திமுகவுடன் தொகுதி பங்கீடு குறித்து பேச்சுவார்த்தை உடன்பாடு எட்டாமல் கூட்டணியில் இருந்து விலகியது. எஸ்.டி.பி.ஐ கட்சியானது 30 தொகுதிகளில் தனித்து போட்டியிடும் என அக்கட்சியின் அப்போதைய தமிழ் மாநில தலைவர் தெகலான் பாகவி அறிவித்தார். 2016 தமிழக சட்டமன்றத் தேர்தலில் கூட்டணியின்றி போட்டியிட்து அனைத்து தொகுதிகளிலும் வெற்றி வாய்ப்பை இழந்தது.

### 2021 சட்டமன்ற தேர்தல்
2021 தேர்தலில் ஆறு தொகுதிகளில் போட்டியிட்டு அனைத்திலும் வெற்றி வாய்ப்பை இழந்தது.

### புதுச்சேரி

#### புதுச்சேரி சட்டமன்ற தேர்தல் 2016
புதுச்சேரி ஒன்றிய பகுதியில் நடைபெற்ற சட்டமன்றத் தேர்தலில் எஸ்.டி.பி.ஐ. கட்சி நான்கு தொகுதிகளில் போட்டியிட்டு அனைத்து இடங்களிலும் வெற்றி வாய்ப்பை இழந்தது.

### கேரளா

#### கேரளா உள்ளாட்சி மன்ற தேர்தல்கள்
2015 ஆன்று நடைபெற்ற உள்ளாட்சி மன்ற தேர்தலில் எஸ்.டி.பி.ஐ. கட்சி 32 கிராம ஊராட்சி வார்டுகள், 7 நகராட்சி வார்டுகள், ஒரு நகராட்சி வார்டு என 40 இடங்களில் வென்றது. 2020 ஆம் ஆண்டு நடைபெற்ற உள்ளாட்சி மன்ற தேர்தலில் இக்கட்சி 75 கிராம ஊராட்சி வார்டுகள், 1 ஒன்றிய கிராம ஊராட்சி வார்டு, 18 நகராட்சி வார்டுகள், 1 மாநகராட்சி வார்டு என 95 இடங்களில் வென்றது.

#### கேரளா சட்டமன்றத் தேர்தல், 2011
2011 கேரளா சட்டமன்றத் தேர்தலில் கூட்டணி இல்லாமல் தனித்து 80 தொகுதிகளில் போட்டியிட்டது. போட்டியிட்ட அனைத்து தொகுதிகளிலும் வெற்றி வாய்ப்பை இழந்தது.

#### கேரளா சட்டமன்றத் தேர்தல், 2016
2016 கேரளா சட்டமன்றத் தேர்தலில் கூட்டணி இல்லாமல் தனித்து 82 தொகுதிகளில் போட்டியிட்டது. போட்டியிட்ட அனைத்து தொகுதிகளிலும் வெற்றி வாய்ப்பை இழந்தது.

### பிகார்

#### பிகார் சட்டமன்றத் தேர்தல், 2020
பிகார் மாநில சட்டமன்றதேர்தலில் எஸ்.டி.பி.ஐ.கட்சி பப்பு யாதவின் ஜான் அதிகார் கட்சி தலைமையிலான முற்போக்கு ஜனநாயக கூட்டணியில் அங்கம் வகித்தது. இந்த கூட்டணியில் சந்திரசேகர ஆசாத்தின் ஆசாத் சமாஜ் கட்சி, பகுஜன் முக்தி கட்சி,முசுலிம் அரக்ஷ்ன் மோர்ச்சா கட்சியும் அங்கம் வகித்தன. இந்த கூட்டணியின் சார்பில் போட்டியிட்ட எஸ்.டி.பி.ஐ. கட்சி 14 தொகுதியில் போட்டியிட்டது.

## மேற்கோள்கள்


பகுப்பு:தமிழக இஸ்லாமிய அமைப்புகள் மற்றும் கட்சிகள்
பகுப்பு:தமிழக அரசியல் கட்சிகள்
பகுப்பு:தமிழ்நாட்டு அமைப்புகள்
பகுப்பு:இந்திய அரசியல் கட்சிகள்
இலையடி பழச்செடி

**இலையடி பழச்செடி** (*Ruscus aculeatus*,  *butcher's-broom* என்றும் அறியப்படும்) இது ஒரு பசுமைமாறா யுரேசிய புதர்ச்செடியாகும். இந்தப் புதரில் பச்சை நிற சிறிய மலர்கள் வசந்த காலத்தில் தோன்றும். பொதுவாக தாவரங்களின் தண்டுகளில் காம்புகள் தோன்றி பூத்துப் பழங்கள் தோன்றும். ஆனால் இந்த புதர்செடியில் இலைகளின் நடுவில் காம்புகள் தோன்றி பூத்து, காய்த்து பழுக்கின்றன. இதன் இலைகளே தண்டுகளாக செயல்படுகின்றன. அதாவது தண்டுகள் தட்டையாக இலைபோல இருக்கின்றன. பெரும்பாலும் இதன் விதைகள் பறவைகள் வழியாகவே பரவுன்றன, என்றாலும் கிழங்குகள் வழியாகவும் இந்தப் புதர்கள் பரவுகின்றன. இது தோட்டங்களிலும் வளர்க்கப்படுகின்றது அங்கிருந்தும் இது பரவுகிறது. இந்தச் செடியில் இருந்து மருந்துகளும் தயாரிக்கப்படுகின்றன.
thumb|இலையடி பழச்செடி அதன் பழங்களுடன்
thumb|தாவரவியல் படம்

## பொதுவானப் பெயர்கள்
* Butcher's-Broom
* Kneeholy, Knee Holly, Kneeholm
* Jew's Myrtle
* Sweet Broom
* Pettigree
* Λαγομηλιά (Lagomilia): Hare's apple *(கிரேக்க மொழியில்)*
* Le Fragon: The Butcher * ([[பிரெஞ்சு மொழி]]யில்)*

## மேற்கோள்கள்

## வெளி இணைப்புகள்
* botanical.com: A Modern Herbal, Broom, Butcher's
* nutrasanus.com: NutraSanus, Butcher's Broom Benefits and Information 

பகுப்பு:தாவர வகைகள்
மிதுனம் (விண்மீன் குழாம்)

**மிதுனம்** (Gemini) அல்லது **இரட்டை** என்பது ஓரை வட்டத்தில் காணப்படும் விண்மீன் குழாம்களில் ஒன்றாகும். இது ஓரை வட்டத்தில் (இராசிச் சக்கரத்தில்) மூன்றாவதாக அமைந்துள்ளது. கி.பி. இரண்டாம் நூற்றாண்டில் வானியலாளரான தொலமியினால் குறிப்பிடப்பட்ட 48 விண்மீன் குழாம்களில் இதுவும் ஒன்றாகும். தற்காலத்தில் காணப்படும் 88 நவீன விண்மீன் குழாம்களில் கூட இது உள்ளடங்கியுள்ளது. இலத்தீனில் இது *இரட்டையர்கள்* என அழைக்கப்படுகின்றது. கிரேக்கத் தொன்மவியலில் காணப்படும் கஸ்டர் மற்றும் பொலக்ஸ்(Castor and Pollux) எனும் இரட்டையர்களுடனும் இரட்டை (மிதுனம்) விண்மீன் குழாம் தொடர்பு 
 படுத்தப்படுகின்றது.   கஸ்டர் மற்றும் பொலக்ஸ் ஆகியவையே இவ்விண்மீன் குழாமில் காணப்படும் மிகப் பொலிவான உடுக்கள் (விண்மீன்கள்)ஆகும்.

## மேற்கோள்கள்

பகுப்பு:இராசிச் சக்கர விண்மீன் குழாம்கள்‎
டிராகன் பழம்

thumb|டிராகன் பழத்தின் குறுக்கு வெட்டு
[thumb| [சீனக் குடியரசு|தைவானின் ஒரு பழக்கடையில்  வாழைப்பழம் மற்றும் சீதாப்பழங்களுக்கு இடையில்]]
**டிராகன் பழம்** (*pitaya*  அல்லது *pitahaya*  என்பது  கள்ளி இனத்தாவரத்தில் விளையும் ஒரு பழம் ஆகும்.
## தாய் மொழிப் பெயர்கள்
இந்தப் பழம் பொதுவாக ஆங்கிலத்தில் **டிராகன் புரூட் ** என அழைக்கப்படுகிறது. இந்தப் பெயர் ஆசிய மொழிகளில் இதை அழைப்பதில் இருந்து வந்தது. இது இந்தோனேசிய மொழியில்  *buah naga* (இலக்கியத்தில். டிராகன் பழம்), கெமர் மொழியில் *sror kaa neak* (டிராகன் அளவு), தாய்லாந்து மொழியில் *kaeo mangkon* (தாய்) (டிராகன் படிகம்), லாவோ *maak manggohn* (லாவோ), வியட்நாம் மொழியில் *thanh long* (பச்சை டிராகன்), சீன மொழியில் *huǒ lóng guǒ* (நெருப்பு டிராகன் பழம்) அல்லது *lóng zhū guǒ* (டிராகன் முத்துப் பழம்).
## நிலவியல்
[left|thumb|மெக்சிகோ நகர அருங்காட்சியகத்தில் வைக்கப்பட்டுள்ள [பாகா கலிபோர்னியா மூவலந்தீவு|பாகா கலிபோர்னியா மூவலந்தீவைச் சேர்ந்த நாட்டுப்புற நடன ஆடை இதன் பெயர் டிராகன் பழப் பூ (Flor de Pitahaya) ]]
இது மெக்சிகோவைச். சேர்ந்ததாகக் கருதப்படுகிறது அங்கிருந்து  நடு அமெரிக்காவுக்குப் பரவி பின் உலகம் முழுவதும் பரவியுள்ளது.

இவை கிழக்கு ஆசியா, தெகாசியா,  தென் கிழக்காசிய நாடுகளான கம்போடியா, தாயாலாந்து, சீனா, மலேசியா, வியட்நாம், இலங்கை,  பிலிபீன்சு, இந்தோனேசியா, அண்மைக்காலமாக  வங்கதேசம், மேலும் இவை ஓக்கினாவா மாகாணம்,  ஐக்கிய மாகாணம், இசுரேல், வடக்கு ஆஸ்திரேலியா, தெற்கு சீனா, சைப்பிரசு, கேனரி தீவுகள் ஆகிய பகுதிகளில் விளைகின்றன.

இந்தப்பழத்தை உலகம் முழுக்கப் பரப்பியவர்கள் ஐரோப்பியர்களே. தைவானுக்கு இந்தப்பழத்தை அறிமுகப்படுத்தியவர்கள் ஒல்லாந்தர்கள். இதன் பூக்கள் இரவு நேரத்தில் பூக்கும். இரவில் பூக்கள் பூப்பதால் இதை “இரவு ராணி” என்று அழைப்பர். வழக்கமாக பழம் அடர் சிவப்பு நிறத்தில் இருக்கும், இந்தப் பழத்தை மஞ்சள் அல்லது இளஞ்சிவப்பு நிறத்திலும் காணலாம். இந்த பழத்தில் பச்சை செதில்கள் போல் அமைப்பு உள்ளது. பழத்தின் மையத்தில், இனிப்பான கொழகொழப்பான சதையும் அதில் சிறு கருப்பு விதைகள், வெள்ளை அல்லது சிவப்பு நிறத்தில் இருக்கும். இதை ஒரு அலங்காரச் செடியாகவும் தோட்டங்களில் வளர்ப்பர். இது*  கொடி போன்ற ஒட்டுயிர் தாவரம் ஆகும்.*
right|thumb|''Stenocereus queretaroensis'' pitaya prepared for eating

## டிராகன் பழ வகைகள்
thumb|டிராகன் பழச்சாறை விற்கும் தாய்லாந்தில் ஒரு பழக்கடை

## மேற்கோள்கள்

பகுப்பு:மேலொட்டிகள்
பகுப்பு:பழங்கள்
பகுப்பு:கள்ளிகள்